Document ID: 31999L0047

ΟΔΗΓΙΑ 1999/47/ΕΚ ΤΗΣ ΕΠΙΤΡΟΠΗΣ
της 21ης Μαΐου 1999
για δεύτερη προσαρμογή στην τεχνική πρόοδο της οδηγίας 94/55/ΕΚ του Συμβουλίου για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
τη συνθήκη για την ίδρυση της Ευρωπαϊκής Κοινότητας,
την οδηγία 94/55/ΕΚ του Συμβουλίου, της 21ης Νοεμβρίου 1994, για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων [1], όπως τροποποιήθηκε τελευταία από την οδηγία 96/86/ΕΚ της Επιτροπής [2], και ιδίως το άρθρο 8,
Εκτιμώντας:
(1) ότι τα παραρτήματα της οδηγίας 94/55/ΕΚ περιλαμβάνουν την ευρωπαϊκή συμφωνία για τις διεθνείς οδικές μεταφορές επικινδύνων εμπορευμάτων (ADR) όπως εφαρμόζεται από την 1η Ιανουαρίου 1997, και η οποία έκτοτε έχει δημοσιευτεί σε όλες τις γλώσσες [3]·
(2) ότι η ADR αναθεωρείται ανά διετία και ως εκ τούτου η τροποποιημένη μορφή της άρχισε να ισχύει από 1ης Ιανουαρίου 1999 με μεταβατική περίοδο έως τις 30 Ιουνίου 1999·
(3) ότι σύμφωνα με το άρθρο 8, όλες οι απαραίτητες τροποποιήσεις για την προσαρμογή στην τεχνική και επιστημονική πρόοδο στον τομέα που καλύπτει η οδηγία με στόχο την ευθυγράμμισή της προς τους νέους κανόνες θα πρέπει να εγκρίνονται βάσει της διαδικασίας που καθορίζει το άρθρο 9·
(4) ότι είναι απαραίτητο να προσαρμοστεί ο τομέας στους νέους κανόνες της ADR και κατά συνέπεια να τροποποιηθούν τα παραρτήματα της οδηγίας 94/55/ΕΚ·
(5) ότι τα μέτρα που προβλέπει η οδηγία είναι σύμφωνα με τη γνώμη της επιτροπής που προβλέπει το άρθρο 9 της οδηγίας 94/55/ΕΚ·
(6) ότι τα παραρτήματα Α και Β της ευρωπαϊκής συμφωνίας για τις διεθνείς οδικές μεταφορές επικινδύνων εμπορευμάτων, που συχνά αποκαλείται ADR, όπως τροποποιήθηκε, θα πρέπει να επισυναφθούν στην οδηγία 94/55/ΕΚ ως παραρτήματα Α και Β και να ισχύσουν όχι μόνο για τις διασυνοριακές μεταφορές αλλά επίσης και για τις μεταφορές στο εσωτερικό των επιμέρους κρατών μελών,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα παραρτήματα της οδηγίας 94/55/ΕΚ τροποποιούνται ως εξής:
1. Στο παράρτημα Α διαγράφεται το ακόλουθο κείμενο
[4]
:
"Το παράρτημα Α περιλαμβάνει τις διατάξεις που σχετίζονται με τα όρια 2000 έως 3999 του παραρτήματος Α της "ευρωπαϊκής συμφωνίας για τις διεθνείς οδικές μεταφορές επικινδύνων εμπορευμάτων" (ADR) από 1ης Ιανουαρίου 1997, αντικαθιστώντας τους όρους "συμβαλλόμενο μέρος" από τους όρους "κράτος μέλος".
Σημείωση:
Το κείμενο του 1997 για την τροποποίηση του αναδιατυπωμένου κειμένου του 1995 όσον αφορά το παράρτημα Α των ADR θα δημοσιευτεί αφού ολοκληρωθεί η σύνταξή του σε όλες τις επίσημες γλώσσες της Κοινότητας."
Το παράρτημα Α τροποποιείται σύμφωνα με το παράρτημα Α της παρούσας οδηγίας.
2. Στο παράρτημα Β διαγράφεται το ακόλουθο κείμενο
[5]
:
"Το παράρτημα Β περιλαμβάνει τις διατάξεις των ορίων 10000 έως 270000 του παραρτήματος Β στην "ευρωπαϊκη συμφωνία για τις διεθνείς οδικές μεταφορές επικινδύνων εμπορευμάτων" (ADR) από 1ης Ιανουαρίου 1997 αντικαθιστώντας τους όρους "συμβαλλόμενο μέρος" από τους όρους "κράτος μέλος".
Σημείωση:
Το κείμενο του 1997 για την τροποποίηση του αναδιατυπωμένου κειμένου του 1995 όσον αφορά το παράρτημα Α των ADR θα δημοσιευτεί αφού ολοκληρωθεί η σύνταξή του σε όλες τις επίσημες γλώσσες της Κοινότητας."
Το παράρτημα Β τροποποιείται σύμφωνα με το παράρτημα Β της παρούσας οδηγίας.
Άρθρο 2
1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι απαραίτητες προκειμένου να εξασφαλιστεί η συμμόρφωση προς την παρούσα οδηγία πριν από την 1η Ιουλίου 1999. Ενημερώνουν σχετικά την Επιτροπή.
Τα κράτη μέλη μεριμνούν ώστε οι διατάξεις που θεσπίζουν σχετικά να περιέχουν ή να συνοδεύονται από παραπομπή στην παρούσα οδηγία κατά την επίσημη δημοσίευσή τους. Οι μέθοδοι της παραπομπής αποφασίζονται από τα κράτη μέλη.
2. Τα κράτη μέλη κοινοποιούν στην Επιτροπή τα κείμενα των διατάξεων της εθνικής νομοθεσίας που εγκρίνουν στο πεδίο που διέπει η παρούσα οδηγία.
Άρθρο 3
Η παρούσα οδηγία αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 21 Μαΐου 1999.

Labels: 7
8
15